ହାତୀ ନେ ଘୋଡା ନେ


ହାତୀ ନେ ଘୋଡା ନେ

କବି - ଶ୍ରୀ ରାମକୃଷ୍ଣ ନନ୍ଦ  

ହାତୀ ନେ, ଘୋଡା ନେ 
ମୋ ପେଏଁ କାଳୀ ବଜେଇ ଦେ,
ମୋତି ନେ, ହୀରା ନେ
ମୋ ଘରଟିିକି ସଜେଇ ଦେ ।

ସୁବର୍ଣ୍ଣର ଥାଳି ନେ
ମାଣିକ୍ୟର ମାଳୀ ନେ
ମୋ ଗୁଡିଟିକୁ ଉଡେଇ ଦେ,
ମୋ ଛବି ବହି ପଢେଇ ଦେ ।

ଜାମା ନେ, ଜୋତା ନେ 
ଜରି ପାଟଛତା ନେ,
ମୋ ବରକୋଳି ଝଡ଼େଇ ଦେ,
ମୋ ଖେଳଘର ଗଢେଇ ଦେ ।

ଶାରୀ ନେ, ଶୁଆ ନେ,
ଧଳା ଭାଲୁଛୁଆ ନେ,
ମୋ ଚକଟିକୁ ବୁଲେଇ ଦେ,
ମୋ ବେଲୁନ୍କୁ ଫୁଲେଇ ଦେ ।

ଖିରି ପୁରି ଖଜା ନେ,
ବଡ ମାଛ ଭଜା ନେ,
ମୋ ଦୋଳିଟିକୁ ହଲେଇ ଦେ,
ମୋ ସାଇକେଲ ଚଲେଇ ଦେ ।

ହୀରା ନୀଳା ମୋତି ନେ
ମୋ କଣ୍ଢେଇକି ସଜେଇ ଦେ,
ଘୋଡା ନେ, ହାତୀ ନେ,
ମୋ ପେଏଁକାଳୀ ବଜେଇ ଦେ ।

ମୂଳ ରଚନା ଶ୍ରୀ ରାମକୃଷ୍ଣ ନନ୍ଦଙ୍କର ବହି 'ଝୁମୁକା'ରେ ଛପା ଯାଇଥିଲା । ଗୀତଟିର ଏହି ପ୍ରତିଟି ଓଡ଼ିଶା ସାହିତ୍ୟ ଏକାଡେମୀ ଛାପିଥିବା ଶ୍ରୀ ରାମକୃଷ୍ଣ ନନ୍ଦ ସଙ୍କଳିତ 'ଓଡ଼ିଆ ଶିଶୁ ସଙ୍ଗୀତ ସଙ୍କଳନ'ରୁ ଆହୃତ ।